Volvo Cars satser på full sporbarhet for å hjelpe til med å forsikre kundene våre, om at råmaterialet til batteriene i våre elektrifiserte biler, har blitt produsert på en etisk forsvarlig måte. Introduksjonen av blokkjedeteknologi styrker sporbarheten for levering av kobolt betraktelig. I kombinasjon med gruveinspeksjoner, GPS-sporing, scanning av inn- og utkjøring, verifiserte logistikkleverandører, ansiktsgjennkjenning, ID-kontroller og sporing av tid, bidrar blokkjedeteknologi til å sikre sporbare materialer fra gruve til fabrikkgulv.Volvo Cars har et tett samarbeid med våre leverandører for å øke bærekraften til våre produkter og tjenester, gjennom å kvalitetssikre ansvarlige forsyningsskjeder og effektiv bruk av ressurser. Vi er forpliktet til forsvarlig innkjøp av mineraler og metaller, og støtter fullt ut OECDs veiledning for ansvarlige forsyningskjeder av mineraler fra konflikt- og høyrisikoområder. Derfor forventer vi at våre batterileverandører støtter vår satsing, for å oppnå full transparens i leveringskjeden for kobolt, og videre innsats for å oppnå full sporbarhet.
Vi forventer at våre leverandører gjør sitt beste for å levere bærekraftige produkter og tjenester. Det er en viktig forutsetning for hvem vi velger å samarbeide med. Videre passer vi på hvordan leverandørene våre presterer i henhold til bærekraft, og følger opp med tredjepartskontroller. Vi forventer også at batterileverandørene minimerer karbonutslippet i produksjonen. Det gjelder også ved forbruk av fornybar energi. Alle våre leverandører må godta Volvo Cars' etiske retningslinjer for samarbeidspartnere, som inkluderer oppfølging av menneskerettigheter, inkludert arbeidstakerrettigheter.